༄༅། །དྲན་པ་ཤེས་རབ་བཀྲ་ཤིས་ཀྱི་རྣམ་ཐར་མུ་ཐི་ལའི་ཕྲེང་བ།
༄༅།། དྲན་པ་ཤེས་རབ་བཀྲ་ཤིས་ཀྱི་རྣམ་ཐར་མུ་ཐི་ལའི་
ཕྲེང་བ་ཞེས་བྱ་བ་བཞུགས་སོ།།
འོད་གསལ་སྤྲོས་དང་བྲལ་བ་ནམ་མཁའི་དབྱིངས།། བདེ་ཆེན་ཐུགས་རྗེའི་ཆུ་འཛིན་
གཡོ་བ་ལས།། གང་འདུལ་གཟུགས་སྐུའི་སྣང་བ་འབུམ་འབྱེད་པ།། བླ་མ་ལྷ་ཡི་ཤིས་པས་རྟག་
ཏུ་སྐྱོངས། འདིར་མཁས་གྲུབ་ཆེན་པོ་དྲན་པ་དགེ་སར་ཞེས་གྲགས་པ་དེའི་རྣམ་པར་ཐར་བ་
མདོར་བསྡུས་ཙམ་ཞིག་རྣམ་ཐར་གྱི་ས་བོན་བཞིན་བརྗོད་པར་བྱའོ།། འདི་ལ་གསུམ། གནས་
གང་དུ་འཁྲུངས་པའི་ཡུལ། འཁྲུངས་ནས་རྒྱལ་བའི་བསྟན་པ་ལ་ཐོས་བསམ་སྒོམ་གསུམ་མཛད་
ཚུལ། མཐར་གྲུབ་པའི་གོ་འཕང་མཐོན་པོར་གཤེགས་ཏེ་བསྟན་འགྲོའི་དོན་མཛད་པའི་ཚུལ་ལོ། །
དང་བོ། གནས་གང་དུ་འཁྲུངས་པའི་ཡུལ།
དང་བོ་ནི། ཕྱོགས་དེའི་སྐྱེ་འགྲོ་ཡོངས་ཀྱི་སྲོག་འཚོའི་ཟུངས་སུ་གྱུར་པ་རྐྱང་ཚའི་བདུད་
རྩི་ཆབ་ཚན་གྱི་ཉེ་འཁོར་དྲན་པ་ཞེས་པའི་གྲོང་གི་ནང་དུ་རིགས་ཕུན་སུམ་ཚོགས་པ་(༢ན)
བྲམ་ཟེའི་རིགས། རུས་ཕུན་[སུམ་]ཚོགས་པ་ཡབ་དང་ཁུ་བོ་གཉིས་ཀྱང་མདོ་སྔགས་དུ་མ་ལ་
མཁྱེན་རྒྱ་ཆེ་ཞིང་ཡི་དམ་དུ་མའི་བསྙེན་སྒྲུབ་མཐར་སོན་ནས་ཆོས་སྲུང་བྲན་དུ་འཁོལ་བའི་
ཁྱིམ་ཞིག་ཏུ་འཁྲུངས་ཏེ། རྣམ་ཐར་གྱི་ས་བོན་ལས། བཟང་བོའི་ལས་ཅན་དགེ་ལེགས་བྲམ་ཟེའི་
རིགས་སུ་འཁྲུངས།། ཞེས་དང་། གོང་མ་ཤིན་ཏུ་མཁས་པའི་སྙན་གྲགས་ཅན།། དེ་ཡི་གདུང་
རིགས་ཡིན་པས་ཤེས་བྱ་ལ།། མཁས་པར་བྱས་ལ་གཞན་ལས་རིང་དུ་འཕགས།། རྗེས་འཇུག་
འགའ་ལ་བསླབ་(བསླབས་)ནས་བཙས་བཞག་སྟེ། ཞེས་པ་ལྟར་རོ། །
s28.3
33
༢,༩༣༠

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དྲུག་པ་བཞུགས་སོ།།
གཉིས་པ། འཁྲུངས་ནས་རྒྱལ་བའི་བསྟན་པ་ལ་ཐོས་བསམ་སྒོམ་
གསུམ་མཛད་ཚུལ།
གཉིས་པ་ནི། ལོ་དྲུག་ཙམ་ན་ཡབ་ཀྱི་དྲུང་དུ་ཀློག་ཡིག་བསླབ་སྟེ(བསླབས་ཏེ)། མདོ་
སྔགས་རིག་གནས་གང་ལའང་གཟིགས་པ་ཙམ་གྱིས་ཚེགས་མེད་པར་མཁྱེན་པས། གྲོང་བའི་སྐྱེ་
བོ་ཐམས་ཅད་ཀྱིས་ཤེས་བྱའི་གནས་མཐའ་དག་རང་བྱུང་དུ་མཁྱེན་ཞེས་གྲགས་པ་(༢བ)ཆེན་
པོ་བྱུང་སྟེ། དེ་ཉིད་ལས། ལོ་དྲུག་ཙམ་ན་ཡབ་དྲུང་ཀློག་ཡིག་བསླབ(བསླབས)།། ཚེགས་ཆུང་
ཙམ་གྱིས་དག་པར་ཤེས་པ་བྱུང༌།། དེ་ཚེ་འགྲོ་བ་གྲོང་ཁྱེར་མི་རྣམས་ཀྱིས།། ཤེས་བྱ་རང་བྱུང་
བབ་ཅེས་གྲགས་པ་བྱུང༌།། ཞེས་སོ།། དགུང་ལོ་དྲུག་ནས་བརྩམས་ཏེ་བཅུ་གཉིས་ཀྱི་བར་དུ་རྟ་
མགྲིན་གྱི་ཆོས་བསྐོར་མཐའ་དག་ལ་ཐོས་པ་དཔྱིས་ཕྱིན་པ་མཛད་པའི་ཚུལ་ཡང་། དེ་ནས་བཅུ་
གཉིས་བར་དུ་རྟ་མགྲིན་གྱི།། ཆོས་བསྐོར་(སྐོར་)ཚང་བ་འཛིན་དང་ཀློག་དང་དཔྱད།། ཅེས་སོ།།
དགུང་ལོ་བཅུ་གསུམ་ནས་བཅོ་བརྒྱད་བར་དུ་སྒྲུབ་པ་བཀའ་བརྒྱད་ཀྱི་དབང་དང་། བཀའ་སྲུང་གི་
ཆོས་བསྐོར་(སྐོར་)མཐུ་སྒྲུབ་མནན་གཏད་རྣམས་དང་། སྨན་དཔྱད་ཡན་ལག་བརྒྱད་པ་སོགས་
སྨན་དང༌། སྐྱ་རིས། ལྡེར་བཟོ་སོགས་བཟོ་རིགས་པ། རྩིས་དཀར་ནག སྒྲ་སྙན་ངག་སོགས་རིག་
གནས་དུ་མ་ལ་སྦྱངས་པ་[ཆེས་]ཆེར་མཛད། དེའི་སྐབས་སུ་ཐུགས་ལ་འདི་ལྟར་འཁྲུངས་ཏེ།
འདི་ཐམས་ཅད་ཀྱང་ཐམས་ཅད་མཁྱེན་པ་ཐོབ་པའི་ཐབས་སུ་འགྱུར་མོད་ཀྱང་། མདོ་སྔགས་
ཀྱི་གཞུང་ལུགས་ཆེན་པོ་རྣམས་ལ་ཐོས་བསམ་དཔྱིས་ཕྱིན་པ་ཞིག་བྱས་ནས། དེའི་དོན་ལ་སྒྲུབ་
པ་སྙིང་བོར་མ་བྱས་ན་དལ་འབྱོར་ལ་སྙིང་བོ་རྣམ་པར་དག་པ་མ་ལོན་པར་འདུག་སྙམ་དུ་
དགོངས་ནས། ཆོས་སྐྱོང་མཐའ་དག་གིས་ལས་བཞིའི་འཕྲིན་ལས་ཀྱི་དགྲ་མ་རུང་བ་དུ་མ་ཚར་
གཅོད་པ་དང་། ཡུལ་གྱི་ཆེ་དགུ་མཐའ་དག་དབང་དུ་བསྡུས་ནས་ཅི་གསུང་བཀའ་བཞིན་སྒྲུབ་
པ་སོགས་མཁས་གྲགས་ཆེན་པོ་བྱུང་ཡང་དེ་ཙམ་གྱིས་ཐུགས་མ་ཚིམ་(ཚིམས་)པར། ཚོམ་ལས།
ཐོས་པའི་རྗེས་འཇུག་སྒྲུབ་པ་སྙིང་བོར་བྱེད།། སྐྱེ་བའི་རྫོང་ལས་ཚེག་(ཚེགས་)ཆུང་(༣ན)ཐར་
284

༄༅། །དྲན་པ་ཤེས་རབ་བཀྲ་ཤིས་ཀྱི་རྣམ་ཐར་མུ་ཐི་ལའི་ཕྲེང་བ།
བར་འགྱུར།། ཞེས་དང་། མཉམ་མེད་ཇོ་བོ་ཆེན་པོས། ཚེ་ནི་ཡུན་ཐུང་ཤེས་བྱའི་རྣམ་པ་མང་
ཚེ་ཡི་ཚད་ཀྱང་ཅི་ཙམ་མི་ཤེས་པས།། ངང་བས་ཆུ་ལས་འོ་མ་ལེན་པ་ལྟར།། རང་གི་འདོད་པ་
དང་དུ་བླང་བར་གྱིས།། ཞེས་དང་། རྗེ་བདག་ཉིད་ཆེན་པོས། དེ་ལྟར་རྒྱུ་དང་འབྲས་བུའི་ཐེག་
ཆེན་གྱི།། ལམ་མཆོག་གཉིས་ཀར་དགོས་པའི་ཐུན་མོང་ལམ།། ཇི་བཞིན་བསྐྱེད་ནས་མཁས་པའི་
དེད་དཔོན་གྱི།། མགོན་ལ་བརྟེན་ནས་རྒྱུད་སྡེ་རྒྱ་མཚོ་ཆེར།། ཞུགས་ནས་ཡོངས་རྫོགས་མན་ངག་
བསྟེན་པ་དེས།། དལ་འབྱོར་ཐོབ་པ་དོན་དང་ལྡན་པར་བྱས།། ཞེས་གསུངས་པ་དག་གི་དོན་
རྣལ་མ་ཞིག་ཐུགས་ལ་འཁྲུངས་ཏེ། འདི་སྣང་གི་བྱ་བ་མཐའ་དག་བློས་བཏང་ནས་སྒྲུབ་པ་བྱེད་
སྙམ་ཡོད་པའི་ཚེ། སྐྱེ་བོ་བསམ་སྦྱོར་མ་རུང་བ་འགའ་ཞིག་གིས་ཟས་ངན་དྲངས་པས། སྔོན་རྗེ་
བཙུན་མི་ལས་ཁུ་ལོང་ཡོན་ཏན་རྒྱ་མཚོ་ལ་ཆོས་གསན་པའི་ཚེ་རང་གི་བླ་མ་ལ་ཡོན་བདག་ཟས་
གོས་ཐམས་ཅད་གང་འདོད་དུ་བླང་ཆོག་པ་ཞིག་ཡོད་པ་དེ། ནད་ཀྱིས་ཐེབས་ནས་ཤི་བའི་ཚེ་
བླ་མ་ཐུགས་སྐྱོ་བར་གྱུར་པ་ལ་རྗེ་བཙུན་གྱིས་བླ་མ་དེ་ཙམ་ཐུགས་མི་དགའ་བ་ཅི་ལགས་ཞུས་
པས་ཡོན་བདག་དད་པ་ཅན་དེ་ཡང་ཤི ངས་ཀྱང་མཐུ་གཏད་སེར་གསུམ་གྱི་སྒོ་ནས་འགྲོ་[བ་]
མང་བོ་ལ་དམོད་བཅོལ་མང་དུ་བྱས་པའི་སྡིག་[པ་]དང་། ཁྱོད་རང་གིས་བྱས་པའི་མཐུ་གཏད་
སེར་གསུམ་གྱི་རྣམ་སྨིན་ཀྱང་བདག་གི་སྟེང་དུ་སྨིན་ཡོངས་པས(ཡོང་བས)།
དག་ཅིག་བྱས་ཏེ་སྡིག་པ་སྦྱོངས་(སྦྱོང་)སྙམ་པའི་བསམ་པ་
!་ཞིག་སྐྱེས་གསུངས་པས། རྗེ་བཙུན་
ད་ནི་ཆོས་རྣམ་
གྱི་ཐུགས་ལ་ཆོས་གཤའ་མ་(༣བ)ཞིག་བྱས་ཏེ་ཚེ་གཅིག་ལུས་གཅིག་ལ་སངས་རྒྱས་པ་ཞིག་བྱེད་
སྙམ་པའི་འདུན་མ་ཡོད་པའི་བསྐུལ་(སྐུལ་)མར་གྱུར་ཏེ་བླ་མ་ལ་རྒྱུ་མཚན་ཞུས་པས། འོ་དེ་ལྟར་
ལགས། ཁྱོད་ན་ཡང་གཞོན། སྙིང་རུས་ཡང་ཆེ་བས་འདི་ནས་མི་རིང་བ་ན་རོང་སྟོན་ཞེས་བྱ་བ་
ཡོད་པ་དེར་འགྲོ་བར་བསྐུལ་ནས་དེ་ཉིད་ལ་རྫོགས་ཆེན་ཞུས་པར། དེའི་ཞལ་ནས། ཁོ་བོས་ཁྱོད་
ལ་ཕན་ཐོགས་དཀའ་བར་འདུག ལྷོ་བྲག་གྲོ་བོ་ལུང་ན་སྒྲ་བསྒྱུར་(སྒྱུར་)གྱི་རྒྱལ་བོ་མར་བ་ལོ་ཙཱ་
ཞེས་བྱ་བ་སྔགས་གསར་མའི་གྲུབ་པ་བརྙེས་པ་ཞིག་བཞུགས་པས་དེའི་དྲུང་དུ་སོང་ཞེས་བསྐུལ་
(སྐུལ་)མ་བྱུང་བའི་ཚུལ་དང་མཐུན་པར་བྱུང་སྟེ། ཕྱག་ན་རྡོ་རྗེ་ཨུཙརྱའི་སྒོམ་སྒྲུབ་ལོ་སྐོར་
གཅིག་ཙམ་བྱས་པའི་ཚེ་ཁམས་གསུམ་གྱི་འཁོར་བའི་བདེ་བ་རྨི་ལམ་མཐུན་(ཐུན་)གཅིག་ཙམ་
%285.
,, ; -

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དྲུག་པ་བཞུགས་སོ།།
དང་། ཕ་མ་གཉེན་བཤེས་གཡོག་འཁོར་ཐམས་ཅད་ཀྱང་སྡུག་བསྔལ་འབའ་ཞིག་སྐྱེད་བྱེད་ཡིན་
པས་འཁོར་བའི་བྱ་བ་ཅི་བྱས་ཀྱང་སྙིང་བོ་མེད་པ་འདི་ལྟ་བུའོ་དགོངས་ནས་བསམ་སྦྱོར་ལོག་
པའི་སྐྱེ་བོ་རྣམས་ལའང་སྙིང་རྗེ་ཤུགས་དྲག་པོ་སྐྱེས་ཏེ། ནད་འདིས་མ་འཚོ་ཡང་ཕྱི་མར་ཆོས་
རྣམ་པར་དག་པ་སྒྲུབ་པའི་རྟེན་ཁྱད་པར་ཅན་ཐོབ་མདོ་སྔགས་ཀྱི་བསྟན་པ་དང་མཇལ་བའི་
ཐུགས་སྨོན་མཛད་པའི་ཚེ། རྨི་ལམ་དུ་སྤྲུལ་བའི་དགེ་སློང་སྐུ་མདོག་སྔོ་སངས་སྐུ་བོང་ཆེ་ཞིང་
གསུང་ཤིན་ཏུ་སྙན་པ་ཚངས་པའི་དབྱངས་སྒྲོགས་(སྒྲོག་)པ། མཚན་དང་ལྡན་པ་ཞིག་སྐྱིལ་ཀྲུང་
མཛད་ཅིང་ཞལ་ཤར་དུ་གཟིགས་པ་དབེན་གནས་ཤིག་ཏུ་མཇལ་བས། དད་པ་དྲག་པོ་སྐྱེས་ཏེ་
པུས་མོ་བཙུགས་ཐལ་མོ་སྦྱར་ནས་ཆོས་ཞུས་པས་མདོ་སྔགས་ཀྱི་ལྟ་བའི་ངོ་སྤྲོད་རྒྱས་པ་ཞིག་
གནང་ནས། ནམ་མཁར་གྱེན་དུ་(༤ན)འཕགས་ཏེ་ནུབ་ཕྱོགས་སུ་སྐར་མདའ་འཕངས་པ་ལྟར་
གཤེགས་པས་འདི་ཉིད་སློབ་དཔོན་པདྨ་སམ་བྷ་ཝས་བྱིན་གྱིས་བརླབ་(བརླབས་)པ་ཡིན་སྙམ་
དུ་དགའ་དད་ཚད་མེད་པ་སྐྱེས་ཤིང་། དེ་ཕྱིན་ཆད་ཟབ་མོ་སྟོང་བ་ཉིད་ཀྱི་དོན་ལ་དམིགས་
པའི་ཏིང་ངེ་འཛིན་བསྟན་(བརྟན་)པོ་བརྙེས།
ཡང་ལོ་དེའི་དགུན་དུས་ནུབ་གཅིག་རྨི་ལམ་དུ།
ཤི་ནས་བར་དོར་སྐྱེས་ཏེ་འཇིགས་
སྐྲག་གི་འཁྲུལ་སྣང་སྣ་ཚོགས་པ་ཤར་བའི་ཚེ། མི་ནག་པོ་ཁྱི་ནག་རྗེས་སུ་འབྲང་བ་ཞིག་བྱུང་
སྟེ། སྐྲག་མི་དགོས་ཁྱོད་ཀྱི་དོན་ཐམས་ཅད་ངས་སྒྲུབ་ཟེར་ནས་འགྲོ་བའི་རྗེས་སུ་སོང་བས་སྔར་
གྱི་འཇིགས་པ་ལས་གྲོལ་བར་བྱུང་བ། སྐྱེ་ཤི་བར་དོ་རྒྱལ་བའི་སྐུ་གསུམ་དུ་བསྒྱུར་བའི་ཉམས་
རྟོགས་ཚད་དང་ལྡན་པ་ཐུགས་ལ་འཁྲུངས་པའི་བརྡ་དང་། དེའི་དཔྱིད་རྗེ་རྒྱལ་བ་གཉིས་པ་སྐུ་
བལྟམས་པའི་གནས་སྐུ་འབུམ། ཆོས་རྗེ་དོན་རིན་པོ་ཆེའི་གདན་ས་བྱ་ཁྱུང་བྲག་སོགས་བྱང་ངོས་
ཀྱི་དགོན་སྡེ་ཆེ་ཕྲ་རྣམས་སུ་མཇལ་བར་ཕེབས། རྒྱལ་བུ་དྲི་མེད་ཀུན་ལྡན་གྱིས་ཡུམ་དང་སྲས་
སྲས་མོ་སོགས་སྦྱིན་པར་བཏང་བའི་གནས་ཆེན་རི་བོ་དན་དིག་ཏུ་ཐུགས་དམ་མཛད་པས་སྡིག་
སྒྲིབ་དག་པའི་ལྟས་ཁྱད་པར་ཅན་བྱུང་། བྱ་ཁྱུང་དུ་བླ་མ་ཞིག་ལས་རབ་ཏུ་བྱུང་སྟེ་སྤྱན་རས་
གཟིགས་ཀྱི་ཁྲིད་ཞུས། དེ་ནས་བརྩམས་ཏེ་མ་ཎི་བྱེ་བ་གཅིག་བཟླས་པས་ནུབ་གཅིག་རྨི་ལམ་དུ།
ལྷ་མི་སོགས་འགྲོ་བ་རིགས་མི་འདྲ་བ་མང་བོ་ཚོགས་ཏེ་རང་ལ་ཕྱག་འཚལ་ཞིང་ཐལ་མོ་སྦྱར་
C286m

༄༄༅། །དྲན་པ་ཤེས་རབ་བཀྲ་ཤིས་ཀྱི་རྣམ་ཐར་མུ་ཐི་ལའི་ཕྲེང་བ།
ནས་ཁམས་གསུམ་གྱི་མགོན་པོ་འཕགས་པ་ཐུགས་རྗེ་ཆེན་པོ་ཁྱོད་ལ་སྐྱབས་སུ་མཆིའོ།། བདག་
ཅག་རྣམས་ལ་བྱིན་གྱིས་(༤བ)བརླབ་དུ་(ཏུ་)གསོལ། ཞེས་གསོལ་བ་བཏབ་པས། ཁོང་གི་ཞལ་
ནས། ང་ཐུགས་རྗེ་ཆེན་པོ་ག་ལ་ཡིན། ཁྱེད་རང་རྣམས་འཁྲུལ་བྱས་(ཞེས་པར་)སླར་ཡང་ཐམས་
ཅད་ཀྱིས། ཁྱོད་ནི་མགོན་པོ་སྤྱན་རས་གཟིགས། ཞེས་སོགས་གསོལ་འདེབས་མང་དུ་བྱེད་པ་རྨིས།
དེ་ནས་རང་གི་ཡུལ་དུ་སྐྱེ་བོ་མ་རུང་བ་མང་བས་དེ་དག་ཆོས་ལ་འཛུད་ཕྱིར་དབང་དུ་བསྡུ་
བའམ། ཡང་ན་དྲག་པོ་མངོན་སྤྱོད་ཀྱིས་ཚར་གཅོད་ནུས་པ་ཞིག་བྱེད་སྙམ་དུ་ཆོས་སྐྱོང་དུ་མའི་
བསྙེན་སྒྲུབ་ཚད་དུ་འཁྱོལ་བ་མཛད་པས་ནུབ་གཅིག་རྨི་ལམ་དུ། དཔལ་ལྡན་ལྷ་མོ་དུང་ཁྲང་
(ཕྲེང་)གསོལ་ཞིང་འཁོར་གསུམ་སྐེད་ལ་གཟེར་བ། དབུ་ལ་རྨོག་གྱོན་པ་ཞིག་གིས་སྙན་གཡས་
ཁ་གཏད་ནས་རང་གི་ངག་དབྱངས་ཉན་པའི་མདུན་ན་གཡོག་མོ་ཐ་མལ་བ་གཉིས་འདུག་པར།
ཁོང་གིས་དགྲ་བྱུང་བའི་ཚེ་གོ་གྱོན་པ་ལས་ཏྲག་ཏུ་(ཧྲག་བསྡུ་)མི་དགོས་སྙམ་པ་བྱུང་བར། ང་
ཉིད་བསྟན་པ་སྤྱིའི་བསྲུང་(སྲུང་)མ་ཡིན་ཞིང་། ཁྱོད་ཀྱི་ངག་སྙུན་(སྙན་)པས་འཁོར་ཞིང་ཉན།
ཞེས་གསུངས་པ་དང་། དེའི་ཚེ་འཁོར་གཉིས་ཀྱིས་དགྲ་མང་བོའི་ཤ་ཁྲག་ལོངས་སྤྱོད་པ་དང་།
གློ་བུར་རྒྱུད་ནས་བྱུང་བའི་ལྷ་མོའི་བསྟོད་པ་མང་བོ་ཞིག་དབྱངས་སྙན་པའི་ང་རོ་དང་བཅས་
བསྟོད་པའི་དབྱངས་ཀྱིས་འཇིག་རྟེན་ཀུན་ཁྱབ་པ་ཞིག་རྨིས། ཡང་དགོས་པ་ཞིག་གི་ཚེ་ཐུགས་
འུར་ཏེ་ཁོ་བོའི་ཆོས་སྐྱོང་གི་མཐུ་གར་སོང་ཁོ་བོ་ལ་དགྲ་བྱུང་ངོ་ཞེས་དམོད་བོར་བས། དཔལ་
ལྡན་ལྷ་མོ་དྲེའུ་དཀར་བོ་ལ་ཞོན་པ། དབུ་སྦྱིན་གྱི་གསེབ་ན་འཕྱོ་ཞིང་། ཞབས་དྲེའུ་ལུང་ཤོད་
མདའ་ན་བགྲོད་པས་དགྲ་བོ་མགོ་དམར་ཙར་རེ་བཅད་དེ་མདུན་དུ་སྐྱུར་(བསྐྱུར་)ནས་ལས་
བྱས་ཟིན་པ་(༥ན)ལ། གཏང་རག་མི་གཏོང་བ་ཞེས་འཁང་ཚིག་སྨྲ་བ་དང་། ཡང་ལན་གཅིག་ལྷ་
མོའི་རྒྱུད་ཀྱི་གླེགས་བམ་བྲིས་པའི་ཚེ་རྨི་ལམ་དུ་ཌཱ་མ་རུ་ལེགས་པ་ཞིག་འདུག་པ་ཁོ་བོས་ལེན་
སྙམ་པས་སྐད་ཅིག་ལ་ལག་ཏུ་ཐོབ་པས་ཤིན་ཏུ་དགའ་བས་གར་འཁྲབ་པ་རྨིས།
དགུང་ལོ་ཉེར་གསུམ་གྱི་ཚེ་རྒྱལ་བོའི་བཀའ་འབུམ་གཟིགས་པས་ཆོས་ཐམས་ཅད་
གདོད་མ་ནས་སྟོང་བ་རྫུན་པ་སྒྱུ་མ་མིག་འཁྲུལ་ལྷར་(ལྟར་)མཐོང་བས། རི་རྭ་བ་ཁང་ཁྱིམ་
ཐམས་ཅད་ཤེལ་གྱི་མེ་ལོང་དུ་གཟུགས་བརྙན་ཤར་བ་བཞིན་དུ་སྒྲིབ་མེད་པར་གཟིགས། ངག་
287**

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་དྲུག་པ་བཞུགས་སོ།།
ནས་ཀྱང་ཆོས་ཕུང་དུ་མ་ལྷུག་པར་འདོམས་ཐུབ་པ་ལྟ་བུའི་ཉམས་ཤར་ཡང་རྟོགས་པའི་ཡོན་
ཏན་གང་སྐྱེས་ས་འོག་གི་གཏེར་ལྟར་སྦས། ཡང་དེ་སྐབས་བླ་མ་ལ་མཇལ་ནས་དབང་དང་རྗེས་
གནང་དུ་མ་ཞུས། དེའི་ཚེ་བླ་མ་དབུ་བསྙུང་བའི་ཚུལ་མཛད་ཅིང་ཕྱག་མ་འཚལ་བར་སྡོད་ཅིག་
གསུངས། བླ་མ་རཏྣ་སིང་ཧ་དང་མཇལ་ནས་གསང་འདུས་མི་བསྐྱོད་རྡོ་རྗེའི་དབང་། གཅོད་
དབང་། གྲུབ་རྒྱལ་ལུགས་ཀྱི་ཚེ་དབང་། བཅུ་གཅིག་ཞལ། གུ་རུ་ཞི་དྲག རྟ་མགྲིན། འབྱུང་འདུལ་
ཨུ་ཙརྱ། མགོན་པོ་ཕྱག་དྲུག་པ། གུར་མགོན། ཛམ་དཀར་རྣམས་ཀྱི་རྗེས་གནང་། སྒྲུབ་ཐབས་ལས་
ཚོགས་རྣམས་ཀྱི་བཀླག་ལུང་། འདུས་པའི་རིམ་གཉིས་ཀྱི་ཁྲིད། བསྲེ་བ་སྐོར་གསུམ། བདེ་མཆོག་
ལུས་དཀྱིལ་ཆོ་ག འདུས་པའི་རྩ་རྒྱུད། ཀུན་བཏུས། སྨྱུང་གནས་དང་མཚན་བརྗོད་ཀྱི་ཕན་ཡོན།
ལྷོ་བྲག་གྲུབ་ཆེན་གྱི་རྣམ་ཐར། ཁྱུང་ཁྲ། སེང་གདོང་། ལྷ་མོ་ཤྲམ་ཎ(༥བ)རྣམས་ཀྱི་ལས་ཚོགས།
བརྒྱ་རྩ། ཆ་གསུམ། ཟུལ་གཏོར། ཛམ་སེར་གྱི་ཆུ་སྦྱིན། འཇུར་བགས་ཀྱི་ཆུ་སྦྱིན། གཅོད་ཀྱི་བཀའ་
ཚོམ(ཚོམས)། ཡང་ཚོམ(ཚོམས)། ལེ་ལག་བརྒྱད་མ་སོགས་དང་། མདོ་སྡུད་པ། ཤེར་སྙིང་། དཀོན་
མཆོག་རྗེས་དྲན། ལྟུང་བཤགས། ལམ་སྒྲོན། ཆོས་དབྱིངས་བསྟོད་པ། བསྟོད་སྤྲིན་རྒྱ་མཚོ། བྱམས་
བསྟོད་ཚངས་ཅོད་མ། སྨོན་ལམ་ལྔ་སོགས་ཀྱི་ལུང་གསན། ཁྱད་པར་འདུས་པའི་དབང་ཞུས་དུས་
དབང་བཤད་བརྩལ་བས་(བསྩལ་པས་)ཤིན་ཏུ་དད་ཅིང་། དབང་བརྡ་སྤྲད་པ་སེམས